CELEX: 32022R0225
Language: da
Date: 2022-02-17 00:00:00
Title: Rådets forordning (EU) 2022/225 af 17. februar 2022 om ændring af forordning (EF) nr. 314/2004 om restriktive foranstaltninger på baggrund af situationen i Zimbabwe

18.2.2022   
               
               
                  DA
               
               
                  Den Europæiske Unions Tidende
               
               
                  L 38/1
               
            
         RÅDETS FORORDNING (EU) 2022/225
         af 17. februar 2022
         om ændring af forordning (EF) nr. 314/2004 om restriktive foranstaltninger på baggrund af situationen i Zimbabwe
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse (FUSP) 2022/227 af 17. februar 2022 om ændring af afgørelse 2011/101/FUSP om restriktive foranstaltninger på baggrund af situationen i Zimbabwe (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Rådets forordning (EF) nr. 314/2004 (2) giver virkning til flere foranstaltninger, der er fastsat ved Rådets afgørelse 2011/101/FUSP (3), herunder indefrysning af pengemidler og økonomiske ressourcer tilhørende udpegede personer og enheder på baggrund af situationen i Zimbabwe.
                  
               
                     (2)
                  
                  
                     Den 17. februar 2022 vedtog Rådet afgørelse (FUSP) 2022/227 om ændring af artikel 10 i afgørelse 2011/101/FUSP, som fjerner tre personer fra listen over personer og enheder, der er omfattet af restriktive foranstaltninger, jf. bilag I til afgørelse 2011/101/FUSP, og sletter bilag II til afgørelse 2011/101/FUSP, der indeholder listen over personer og enheder, for hvilke de restriktive foranstaltninger er suspenderet.
                  
               
                     (3)
                  
                  
                     Den 17. februar 2022 ændrede Kommissionens gennemførelsesforordning (EU) 2022/226 (4) bilag III til forordning (EF) nr. 314/2004 i overensstemmelse hermed.
                  
               
                     (4)
                  
                  
                     Det er derfor nødvendigt at indføre lovgivning på EU-plan for at give afgørelse (FUSP) 2022/227 virkning, navnlig for at sikre, at de økonomiske aktører i alle medlemsstater anvender den på samme måde.
                  
               
                     (5)
                  
                  
                     Forordning (EF) nr. 314/2004 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I forordning (EF) nr. 314/2004 foretages følgende ændringer:
            
                        1)
                     
                     
                        Artikel 6, stk. 4, udgår.
                     
                  
                        2)
                     
                     
                        Bilag IV udgår.
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. februar 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  Se side 5 i denne EUT.
         
            (2)  Rådets forordning (EF) nr. 314/2004 af 19. februar 2004 om restriktive foranstaltninger på baggrund af situationen i Zimbabwe (EUT L 55 af 24.2.2004, s. 1).
         
            (3)  Rådets afgørelse 2011/101/FUSP af 15. februar 2011 om restriktive foranstaltninger på baggrund af situationen i Zimbabwe (EUT L 42 af 16.2.2011, s. 6).
         
            (4)  Se side 3 i denne EUT.